Die Remonstrante en baie van hulle wat vandag sê dat geloof iets is wat die mens in sy eie krag kan doen, ken die Bybel te goed om die woord uitverkiesing heeltemal weg te laat. Hulle ken hierdie woord vanuit die Bybel en gee dan daaroor hulle eie gedagtes. Ek gaan nou nie die hele leer van die Remonstrante in detail vir julle weergee nie want dan kry ons met allerhande ingewikkelde beskouinge te doen. Hulle het naamlik in hulle leer van baie onderskeidings gebruik gemaak. Ek wil net twee dinge noem om dit enigsins duidelik te maak.
Ook hierteen moet ons vanuit God se eie Woord protesteer. Die HERE is in die Ou-Testamentiese tyd nie anders as vandag nie en Hy handel ook nie anders nie. Die geloof was vir die broers en susters in die Ou-Testamentiese tyd dieselfde as vandag. Hulle het nie ‘n ander geloof gehad nie en hulle het ook nie op ‘n ander manier tot geloof gekom nie. Ook toe het die HERE Sy uitverkorenes deur die Heilige Gees met krag tot geloof gebring en dit deur die verkondiging van Sy Woord gedoen. Die verlossing deur die Here Jesus alleen, deur Sy bloed alleen is daar vir God se uitverkorenes van alle tye op dieselfde manier. Op dieselfde manier vir die Jood en vir die Christen uit die heidene. Petrus beklemtoon dit in Handelinge 15 as hy sê: “En God het geen onderskeid tussen ons en hulle (gelowiges uit die heidene) gemaak nie, aangesien Hy hulle harte gereinig het deur die geloof. …. Maar ons glo dat ons deur die genade van die Here Jesus Christus gered word op dieselfde manier as hulle ook.” (9,11) Die gelowiges wat voor Christus se werk geleef het, word al dadelik by hulle sterwe toegereken wat Hy gaan doen. Sy uitverkorenes in die tyd van die Ou-Testament het die HERE so behandel asof Christus al gesterf en opgestaan het. Ons kan dit o.a. in Rom 3:25 lees: “God het Christus Jesus voorgestel in sy bloed as versoening deur die geloof, om sy geregtigheid te bewys deurdat Hy die sondes ongestraf laat bly het wat tevore gedoen is onder die verdraagsaamheid van God.” Die hele kerk, wat tot die ewige lewe uitgekies is (vr/ant 54) is deur die een uitverkiesing van God Sy volk wat deur die geloof aangenaam vir Hom is.
Dit gaan daarom wat is eerste daar en wat moet eerste daar wees. Is daar eerste geloof waarom God daardie mens uitkies of is die geloof die gevolg van God se onverdiende liefdeskeuse vir my en jou. Die antwoord moet wees dat elkeen wat glo sy geloof vir die volle honderd present aan die HERE te danke het. Die HERE is die fontein en uit Hom kom die uitverkiesing wat die bron vir jou geloof, vir jou liefde vir Christus en God se gebooie is. Sonder Sy onmoemlike liefde in Sy verkiesing sou ek geen enkele liefde vir Christus hê nie. Sou ek hier as God se vyand in die wêreld leef. Laat ek twee voorbeelde noem vanuit die Bybel waar ons dit ook kan sien.
God se genadige uitverkiesing in Christus is die bron vir die geloof en alles wat daaruit voortkom. Die HERE is nie net die God wat vir mense moontlikhede gegee het en nou as ‘n toeskouer op ‘n paviljoen sit en kyk wie aan Sy voorwaardes voldoen en daarom deur Hom uitgekies word nie. Ons sien dit nou in die derde punt.
Hier word die HERE nie geeer as die God wat die fontein van alles wat goed is nie. Dit is nie waar dat die HERE net moontlikhede en voorwaardes gegee het nie. Dit is nie so dat die HERE net Christus gegee het en dan sê: Ek het nou sover na julle toegekom en nou moet julle in eie krag na Christus toekom nie.
Hier sien jy ook dat jy al jou vertroue op jouself en die mens in die algemeen weg moet doen. Die HERE roep jou tot bekering as jy tog nog op jouself vertrou. Dan staan jy naamlik buite die gemeenskap met Christus. Dan vertrou jy nog op jou eie werk. Die goeie werke wat jy doen is ook God se present vir jou wat Hy in jou en deur jou werk. Laat jou vertroue op die HERE alleen wees. Dan sien jy wat ons in Rom 11:6 gelees het: “En as dit deur genade is, dan is dit nie meer uit werke nie; anders is die genade geen genade meer nie. En as dit uit die werke is, dan is dit nie meer genade nie; anders is die werk geen werk meer nie.”